Α.Π.Ε. Λαγκαδά

Η Αθλητική Ποδοσφαιρική Ένωση Λαγκαδά (Α.Π.Ε.Λ.) είναι ελληνικό ποδοσφαιρικό σωματείο που εδρεύει στον Λαγκαδά του Νομού Θεσσαλονίκης. Ιδρύθηκε το 1949 και έμβλημα της ομάδας είναι ο δικέφαλος αετός, ενώ τα χρώματά της μπλε και λευκό. Αγωνίζεται στο Δημοτικό Στάδιο Λαγκαδά. Είναι η πολυνίκης του κυπέλλου της Ε.Π.Σ.Μ. με 4 κατακτήσεις (1982, 1992, 1997, 2013), ενώ έχει φτάσει να συμμετάσχει μέχρι και στην Β΄ Εθνική Κατηγορία.

 Ιστορία 
130px|μικρογραφία|Πρώην λογότυπο της ομάδας.

Το 1950 η ΑΠΕΛ αναγνωρίστηκε επίσημα από την ΕΠΟ με Αριθμό Μητρώου ΕΠΟ 282. Εντάχθηκε στη δύναμη της Ένωσης Ποδοσφαιρικών Σωματείων Μακεδονίας και σταδιακά ανέβαινε κατηγορίες, φτάνοντας στην Α΄ Κατηγορία της ΕΠΣΜ τη σεζόν 1966–67. Το 1973 αναδείχθηκε πρωταθλήτρια και προκρίθηκε στο Ειδικό πρωτάθλημα ανόδου, όπου και διεκδίκησε την άνοδο στη Β΄ Εθνική κατηγορία χωρίς όμως επιτυχία.

Επτά χρόνια αργότερα,το 1980, κατέκτησε εκ νέου το πρωτάθλημα Α΄ Κατηγορίας και προβιβάστηκε στην Εθνική Ερασιτεχνική κατηγορία. Το 1982 κέρδισε την άνοδο στη στη Β΄ Εθνική, έχοντας αναδειχθεί πρωταθλήτρια στον 7ο όμιλο της Εθνικής Ερασιτεχνικής της σεζόν 1981–82. Έτσι, τη σεζόν 1982–83 η ΑΠΕΛ αγωνίστηκε στη Β΄ Εθνική, ωστόσο όμως υποβιβάστηκε, παρόλο που κατέκτησε την 11η θέση της κατάταξης του Βορείου ομίλου, διότι λόγω αναδιάρθρωσης του ποδοσφαίρου τη χρονιά εκείνη, από τις 20 ομάδες που συμμετείχαν υποβιβάζονταν οι 11 τελευταίες ομάδες της βαθμολογίας. 

Ακολούθως έπειτα τον υποβιβασμό, αγωνίστηκε στη Γ΄ Εθνική για τέσσερις συνεχείς αγωνιστικές περιόδους (από 1983–84 μέχρι 1986–87) όταν και υποβιβάστηκε. Κατόπιν, αγωνίστηκε στην Δ' Εθνική όπου υποβιβάστηκε αμέσως. Το 1995, κατακτώντας το πρωτάθλημα στην Α΄ Κατηγορία της ΕΠΣΜ, επανήλθε στα εθνικά πρωταθλήματα και αγωνίστηκε για τρεις χρονιές στη Δ΄ Εθνική, όποτε και το 1998 υποβιβάστηκε.

Τα επόμενα χρόνια αγωνίστηκε μεταξύ Α1 και Α΄ Κατηγορία ΕΠΣΜ. Το 2015 αναδείχθηκε πρωταθλήτρια στην Α1 Κατηγορία και προκρίθηκε στο Ειδικό πρωτάθλημα ανόδου, όπου καταλαμβάνοντας την 1η θέση στον 2ο όμιλο, κέρδισε την άνοδο στη Γ΄ Εθνική,Στη Γ΄Εθνική η ΑΠΕ Λαγκαδά!, thessports.gr έπειτα από 28 χρόνια. Στη Γ΄ Εθνική παρέμεινε για τέσσερις αγωνιστικές περιόδους (από 2015–16 μέχρι 2018–19) όταν και υποβιβάστηκε. 

Ακολούθησε μια δύσκολη περίοδος για την ΑΠΕΛ. Τη σεζόν 2019–20 υποβιβάστηκε από την Α1 στην Α΄ Κατηγορία, ενώ τη 2020–21 δε δήλωσε συμμετοχή στο πρωτάθλημα και κατόπιν ανέστειλε τη λειτουργία της. Έπειτα από τρία χρόνια αδράνειας, το καλοκαίρι του 2023 επανασυστάθηκε και επέστρεψε στα πρωταθλήματα, ξεκινώντας από τη Γ΄ Κατηγορία.ΑΠΕ Λαγκαδά | Επιστρέφει στα πρωταθλήματα!, pamebala.gr Στις πρώτες δύο χρονιές χρονιές τις κατέκτησε ισάριθμα πρωταθλήματα, το δεύτερο μάλιστα αήττητο και με την καλύτερη άμυνα σε όλα τα πρωταθλήματα της ΕΠΣΜ, επιστρέφοντας στην Α΄ Κατηγορία.

 Τίτλοι – Διακρίσεις 
 1 Πρωτάθλημα Εθνικής Ερασιτεχνικής Κατηγορίας:
 1981–82
 4 Πρωταθλήματα Α΄/Α1 Κατηγορίας Ε.Π.Σ. Μακεδονίας:
 1972–73, 1979–80, 1994–95, 2014–15
 3 Πρωταθλήματα Β΄/Α΄ Κατηγορίας Ε.Π.Σ. Μακεδονίας:
 1965–66, 2011–12, 2024-25
 1 Πρωτάθλημα Γ' Ερασιτεχνικής Κατηγορίας Ε.Π.Σ. Μακεδονίας
 2023-24
 4 Κύπελλα Ε.Π.Σ. Μακεδονίας:
 1981–82, 1991–92, 1996–97, 2012–13

 Παραπομπές 

 Εξωτερικοί σύνδεσμοι 



Κατηγορία:Αθλητικοί σύλλογοι Θεσσαλονίκης
Κατηγορία:Ιδρύσεις αθλητικών συλλόγων το 1949
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1949